Dam soñj (m eus ket lennet an destenn gant Xavier Grall, ne lâran ket), ret e vefe klask kompren an div skeudenn a-gevret. Urzh ar siprez zo ur skeudenn dennet ouzh ar vered sur a-walch, met ne gavan liamm ebet gant an eben skeudenn. Me a glaskfe kentoch ul liamm e-keñver an tuadur en egor. Ar siprez a uhela war-zu an oabl tra ma sank an derv don en douar. Ar siprez zo ur skeudenn dennet ouzh an dazont, skeudenn an esper (ha  setu perak e vez kavet kement siprez er beredoù). An derv zo ur skeudenn tennet ouzh an amzer tremenet, gant gwrizioù don (ur wezenn a vev pell-tre). Testamant an derv, al liamm gant an amzer tremenet, urzh ar siprez, al liamm gant an dazont. Testamant an derv, a zesk ar furnez dimp ; urzh ar siprez, a choulenn fiziañs hag esper diganimp.